[{"text_idx": "#000001", "text": "Magento ja krediitkaardivarastaja (ja andmekaitse u\u0308ldma\u0308a\u0308rus)"}, {"text_idx": "#000002", "text": "2016. aasta su\u0308gisel said mitmed Magento e-poed ta\u0308pselt sellise pahavaraga pihta, Eestis oli nende hulgas na\u0308iteks Jysk. Monitoorides Zones majutatud veebe, hakkas mulle ta\u0308na silma sarnane skript, mida laetakse na\u0308iliselt Magentoga seotud domeenilt (pikem nimekiri kasutusel olnud domeenidest Willem de Groot\u2019ilt):"}, {"text_idx": "#000003", "text": "Skript na\u0308eb aga va\u0308lja u\u0308sna kahtlane ja esmamuljet kinnitab ka Virustotal:"}, {"text_idx": "#000004", "text": " teeb selle veidike loetavamaks:"}, {"text_idx": "#000005", "text": "Punased stringid viitavad chekout-vormi va\u0308ljadele nagu krediitkaardinumber, kehtivus ja arveaadress ning need saadetakse kenasti magentocore[.]net aadressil asuvale vormile edasiseks a\u0308rakasutamiseks."}, {"text_idx": "#000006", "text": "A\u0308a\u0308rema\u0308rkus: enamus Eesti e-poode kasutab makselahendusena o\u0303nneks va\u0308list teenust ja krediitkaardiandmete sisestamine toimub mujal. Ku\u0308ll aga olen na\u0308inud ka poode, mida see probleem vo\u0303iks puudutada. Ta\u0308na leitud poed said juba ka isiklikult e-posti teel teavitatud."}, {"text_idx": "#000007", "text": "A\u0308a\u0308rema\u0308rkus 2: ... aga kurjategijad on poes sees ja isegi juhul, kui ei varastata krediitkaardiandmeid, siis on neil ligipa\u0308a\u0308s kasutajate isikuandmetele ehk andmekaitse u\u0308ldma\u0308a\u0308ruse (GDPR) mo\u0303ttes on tegemist va\u0308hemalt potentsiaalse isikuandmete lekkega."}, {"text_idx": "#000008", "text": "Mis mulle aga eriti meeldis u\u0308he ta\u0308na leitud ha\u0308ki juures, oli muudatus cron.php\u2019s ehk failis, mida su\u0308steem iga 5 minuti takka ka\u0308ivitab:"}, {"text_idx": "#000009", "text": "Ehk siis perioodiliselt laetakse alla ja ka\u0308ivitatakse mingit koodi. Mida see teeb? Mo\u0303lemad otsivad u\u0308les Magento andmebaasi-konfiguratsiooni ning siis teevad seal ja\u0308rgmist:"}, {"text_idx": "#000010", "text": "clean.php otsib konfiguratsioonitabelist (vo\u0303o\u0303raste?) skriptide signatuure ja kustutab need a\u0308ra (olgu o\u0308eldud, et skriptid on paigaldatud Magento adminnis oleva pa\u0308ise- ja jaluseskriptide seadistuse kaudu):"}, {"text_idx": "#000011", "text": "clear.php aga muudab a\u0308ra hulga (teiste ru\u0308ndajate loodud?) admin-kasutajate paroolid:"}, {"text_idx": "#000012", "text": "Olgu o\u0308eldud, et how1are2you3 saab ka prefiksi ja sufiksi, nii et pa\u0308ris selle na\u0308ite varal pole mo\u0303tet hakata samal moel ha\u0308kitud saite la\u0308bi proovima \ud83d\ude42"}, {"text_idx": "#000013", "text": "Nagu na\u0308ha, on a\u0308sja lisatud uusi kasutajaid ... ning ka olemasolevate kasutajate \u2013 sh saidi omaniku, admini ja arendaja omad, on muudetud samaks viimase ru\u0308ndaja omaga, sest parooli-ra\u0308sid on samad (algusega af... on seejuures lihtsalt u\u0308he lisatud kasutajanime ra\u0308si)."}, {"text_idx": "#000014", "text": "Kuidas see ku\u0308ll vo\u0303imalik saab olla? Hold my beer while I call Magereport!"}, {"text_idx": "#000015", "text": "See on nu\u0308u\u0308d ku\u0308ll demonstratiivselt mage raport \u2013 paigaldamata on isegi 2015 suvel va\u0308ljastatud turvapaigad... ma ei hakka isegi oletama, et millise kaudu neist ta\u0308pselt sees ka\u0308iakse."}, {"text_idx": "#000016", "text": "U\u0308leja\u0308a\u0308nud asjaomastest saitidest leitud tagauksed olid u\u0308sna igavad ning neid ei ole mo\u0303tet siinkohal esitleda."}, {"text_idx": "#000017", "text": "Kui satud sellist saiti puhastama, siis:"}, {"text_idx": "#000018", "text": "leia u\u0308les ja eemalda tagauksed (ei pruugi olla kerge to\u0308o\u0308, sest to\u0303ena\u0308oliselt trallib seal juba eiteamitmes kuritegelik seltskond);\nvaata u\u0308le adminnkasutajad, eemalda kahtlased, reseti allesja\u0308a\u0308nute paroolid;\nvaheta SQL paroolid \u2013 jagatud serveri puhul piisab kurjategijal muidu ligipa\u0308a\u0308sust phpMyAdmin\u2019ile, et endale ja\u0308lle sobiv adminniparool seada..."}, {"text_idx": "#000019", "text": "PHP 8.2 nu\u0308u\u0308d ametlikult va\u0308ljas"}, {"text_idx": "#000020", "text": "Partner soovitab:Veebilehe optimeerimine paneb tulud kasvama"}]